**Вулканot Поас** (шпански: *Volcán Poás*) — активен вулкан кој се наоѓа во централна Костарика во Националниот парк Вулкан и има 2,708 метри висина. Вулканот еруптирал 40 пати од 1828 година, вклучувајќи ја и еупцијата од април 2017 година, кога посетителите и жителите биле евакуирани. Вулканот и околниот парк моментално се затворени на неодредено време, со безбедносен периметар од 2,5 километри, поставен околу кратерот кој избувнувал.

Кратерски езера
---------------

Во близина на врвот има две кратерски езера. Северното езеро е познато како Лагуна Калиенте („топла лагуна") и се наоѓа на височина од 2.300 метри во кратер приближно 0.3 км широк и 30 м длабок. Тоа е едно од најкиселите езера во светот. Киселоста варира по дожд и промени во вулканска активност, понекогаш достигнувајќи pH од скоро 0. Следствено, тој поддржува малку или никаков воден живот. Дното на ова езеро е покриено со слој од течен сулфур. Киселинските гасови создаваат кисели дождови и кисела магла, предизвикувајќи оштетување на околните екосистеми и често иритација на очите и белите дробови.

Езерото Ботос или јужното езеро, го исполнува неактивниот кратер, кој последен за пат избил во 7500 п.н.е. Езерото е ладно и е опкружено со облачна шума во рамките на границите на Националниот Парк.

Еруптивна историја
------------------

На 17 мај 1953 година настанала ерупција со која започнал циклус кој траел до 1956 година. Најмалку две лица биле пријавени за исчезнати.

Поас бил во близина на епицентарот на земјотрес со јачина од 6,1 степени кој се случил во јануари 2009 година, во кој загинале најмалку четириесет лица и биле погодени од Фраханес, Вара Бланка, Синхона, главниот град Сан Хосе и регионот на Костарика во Централната долина.

Во 2009 година имало и еруптивна активност, вклучувајќи мали избувнувања и лизгање на земјиштето во северниот активен кратер.

На 25 февруари 2014 година, мрежна камера на Вулканолошката и сеизмолошката опсерваторија на Костарика (OVSICORI) го снимила моментот кога темниот облак експлодирал околу 1.000 стапки во воздухот од масивниот кратер на вулканот Поаш. Овој вулкан останува активен до денес. Поас е еден од 9-те вулкани во моментов следени од страна на Проектот за депонирање на јаглерод диоксид. Проектот собира податоци за стапките на емисија на јаглерод диоксид и сулфур диоксид.

### 2017

На 9 април 2017 година, претставници на националниот парк го ограничиле пристапот на посетителите во Поас поради зголемениот обем на токсични гасови во кратерот на врвот. Експлозијата на 12 април предизвикала властите на паркот да го затворат популарниот парк за посетителите. Мерката била означена како „привремена". Некои жители од околината, исто така, биле евакуирани.

На 14 април 2017 година, две ерупции во 07:39 и 07:57 создале повеќе од три километри пепел и пареа.. Дополнителни експлозии се случиле на 16 април.

По значителна експлозија на 22 април, која ги оштетила објектите на паркот и инфраструктурата, претседателот на Костарика Луис Гуљелмо Солис ги посетил околните градови следните два дена. Стопанствениците ги опишале негативните финансиски влијанија кои го предизвикало затворањето на вулканскиот парк, а Солис објавил видео на шпански и англиски јазик, барајќи од потенцијалните туристи да ги посетат продавниците и рестораните во околните заедници. Тој исто така ветил основање на агенции за вонредни состојби кои ќе продолжат да ги ажурираат извештаите за ерупцијата

* Езерото Ботос е неактивен кратер во националниот парк ПоасЕзерото Ботос е неактивен кратер во националниот парк Поас
* Фумаролна активност во кратеротФумаролна активност во кратерот

Наводи
------

1. 1 2  GLOBAL VOLCANISM PROGRAM, SMITHSONIAN INSTITUTION
2. 1 2
3. ↑
4. ↑  O. Vaselli, F. Tassi, A.Minissale, G. Montegrossi, E. Duarte, E.Fernandez, E. Bergamaschi (2003), *Rigmarole migration and fluid geochemistry at Poás Volcano (Costa Rica)*, The Geological Society of London.CS1-одржување: повеќе имиња: список на автори (link)
5. ↑  (Video) Así asustó a los ticos el Poás ¡en 1953!
6. ↑  NY Daily News 2/25/14
7. ↑  Costa Rico Star News 12/28/16
8. ↑  „DECADE Installations at Turrialba and Poás". *Deep Carbon Observatory*. Архивирано од изворникот на 2017-05-12. Посетено на 26 September 2016.
9. ↑
10. ↑
11. ↑  Volcán Poás registra erupción de más de 3 kilómetros de altura
12. ↑
13. ↑

Надворешни врски
----------------

* bathymetric survey of Laguna Caliente with a drone boat
* Global Volcanism Program: Poás Архивирано на 24 март 2021 г.
* Volcano World: Poas, Costa Rica Архивирано на 8 јули 2011 г.

|  |  |
| --- | --- |
| Ризница | „Поас (вулкан)" на Ризницата ? |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Вулкани во Средна Америка |
| --- |
|  |
| Гватемала | 
* Акатенанго
* Агуа
* Алмолонга
* Атитлан
* Чикабал
* Куилапа-Барбарена
* Фуего
* Хумај
* Мојута
* Пакаја
* Санта Марија
* Сан Педро
* Санто Томас
* Сиете Орехас
* Такана
* Тахумулко
* Текуамбуро
* Толиман

 |
|  |
| Ел Салвадор | 
* Санта Ана
* Изалко
* Сан Салвадор
* Сан Висенте
* Усулутан
* Сан Мигел
* Кончагва
* Чинго
* Чинамека

 |
|  |
| Никарагва | 
* Косигуина
* Сан Кристобал
* Телика
* Серо Негро
* Момотомбо
* Апојеке
* Масаја
* Момбачо
* Консепсион
* Мадерас

 |
|  |
| Костарика | 
* Ринкон де ла Вјеха
* Мираваљес
* Аренал
* Платанар
* Поас
* Иразу
* Лагуна Поко Сол
* Тенорио
* Туриалба
* Барва

 |
|  |
| Панама | 
* Бару
* Ла Јегуада
* Ел Ваје

 |
|  |
| 
* Вулканите се подредени според локација, од северо-запад кон југо-исток.

 |

 |